De Dive isch ungefaehr am halb 10ni losgange bi strahlend blaue Himmel, Lufttemperatur  ungefaehr 25 Grad, Wasser 21 Grad. Also recht chalt. Han mini Tauchhandschue nid debi gha, drum sind denn mini haend nochem erste Dive ziemlich wiss gsi vor Chaelti. Das isch min erste Shore (also Ufer-is-Wasser-Lauf) Dive gsi und isch au recht astrengend mit dem ganze aglaite Plunder am Strand umezlaufe. Aber under Wasser haets aifach super interessanti Fisch gha. Zwor nur weichi Koralle, aber ebe umso interessanteri Fisch wie Port Jackson Hai (nur ca 1.3 Meter lang) und anderi lustigi Viecher. Lueged  selber...